Jeg har haft telenor i et stykke tid, men for ca. 4 måneder siden fandt jeg ud af, at de trak næsten 600kr for meget på min regning. Jeg undersøgte sagen og fandt ud af, at det var 2 regninger jeg havde betalt dobbelt. Jeg snakkede med flere fra deres kundeservice over tlf, og her var der ingen hjælp at hente. Det var først på e-mail at jeg blev bekræftet i overtrækningen. Vedkommende sagde, at jeg kunne få tilsendt en check, og det sagde jeg ja tak til. Da jeg er studerende så jeg frem til checken men den kom aldrig. De krediterede beløbene i 2 måneder efter. Siden da har jeg afmeldt alle regninger på PBS for at holde øje med hvad de har gang i. Det burde I andre i øvrigt også gøre. For det virker til at de snyder bevidst hver 2. måned. 

Så kom tiden til at jeg skulle have et fastnet abonnement. Dette var ca. 2 måneder efter, og det gik da også fint og jeg havde indtryk af en god service. Jeg fik af vide, at da jeg har internet hos dem, så er deres abonnement gratis. Men, så fik jeg en regning på 300kr på et guldnummer som jeg åbenbart havde bestilt?? Jeg ringede til dem og var meget uforstående, for jeg havde ikke fået af vide at mit tlf nr var et guldnummer og at det kostede 300kr. Jeg fik krediterede regningen så jeg ikke skulle betale, hvilket jeg var meget tilfreds med. 

Men men men, i denne måned kom girokortet på min smartaftale ikke som ventet. Jeg forsøgte at ringe til dem, men jeg kunne ikke komme igennem, så jeg satte min lid til, at det nok skulle komme. Jeg fik først girokortet d. 18 juli, og betalte det den samme dag. 2 dage efter får jeg en rykker på 300kr, og denne bliver jeg meget gal over. Jeg ringer straks til telenor, og snakker med en der hedder Kristian. Han er flabet og siger, at det er mit eget ansvar at tage kontakt til dem for at få girokortet sendt, og at jeg bare har at betale. Han siger endvidere, at de ikke har ansvaret for at posten kommer for sent. Nej, men det har jeg da heller ikke??

Jeg bliver så ringet op af telenor igen idag, og denne medarbejder Lasse, er lige så inkompetent som Kristian. Han prøver da at håndtere min vrede, men den bliver kun større ved, at han siger at han ikke kan kreditere regningen nu og her, og at jeg skal lægge ud for girokortet. Han kan dog mindske regningen til 200kr. Derefter vil han så kreditere de 200kr på min tlf regning i næste måned?? Jeg fortæller ham så, at i følge forbrugerombudsmandens hjemmeside, så er det i strid med god markedsføringsskik at opkræve et rykkergebyr, der er større end restancen. Dette vidste han ikke, og begyndte at ævle om at min betaling fra sidste måned var forsinket - hvilket jeg ved at den IKKE er. Jeg er så gal over denne behandling i denne måned, at jeg er i gang med at søge efter et andet teleselskab ligeså snart min binding hos telenor er ophørt. For det her gider jeg sku ikke finde mig i. Hver 2. måned prøver de på at få ekstra penge ud af mig som de ikke er berettiget til, og dette fordi deres lorte system ikke har styr på en skid! 

Hvis jeg havde vidst at det ville give så mange problemer at samle internet, mobil og fastnet abonnement inde hos telenor, så havde jeg aldrig gjort det. Hvorfor kan regningerne ikke bare køre som de skal? Og hvorfor skal jeg bruge krudt næsten hver måned på at ringe og brokke mig, fordi de ikke kan finde ud af noget som helst??

Jeg nægter i øvrigt at betale den rykker - for jeg er ikke berettiget til den! De kan kreditere den nu, og ikke først når den er betalt! De var også ved at bilde mig ind, at de ikke havde modtaget min indbetaling fra d. 18, og at det var derfor jeg skulle betale 200kr. Dette sagde jeg ikke passede, og lige pludselig kunne han godt se, at min indbetaling var kommet i hænde. Hvordan synes I selv det går??